Rúmlega 100 ábendingar bárust um einföldun regluverks sveitarfélaga

Rúmlega 100 ábendingar bárust ráðuneytum í Stjórnarráði Íslands fyrr á árinu þegar kallað var eftir tillögum um hvernig einfalda mætti regluverk sem snertir verkefni sveitarfélaga. Umsagnirnar, um 60 talsins, voru afar fjölbreyttar og náðu yfir málaflokka níu ráðuneyta. Flestar ábendingar vörðuðu umhverfis- og skipulagsmál, enda stór og umfangsmikill þáttur í starfsemi sveitarfélaga.